मोबाइल फोन पर भेजी गई इन तस्वीरों को देखकर दिल पीड़ा से भर गया. लगा कि क्या हिंदुस्तान ऐसा भी है. 75 साल की यह बूढ़ी मां है कि भारत मां है? यदि वास्तव में इसे हम मां कहते हैं तो आखिर क्यों यह डरावनी सी तस्वीर अब भी मौजूद है. सोचिए कि अब जब सूरज आग निगलने को है तो इसका बिना कवेलू वाला घर इन्हें तपती लू से कैसे बचाएगा? गर्मी खत्म होते ही बारिश की बूंदें इस बूढ़ी मां के लिए क्या प्रकोप लाएंगी? सिर पर एक अदद छत होना कितना जरूरी है, यह इसे देखकर समझ आ रहा होगा.